《鹅湖春色》
宋代·张仁及

平湖漾晴绿，狎鸥自相逐。归艇小于盂，轻帆晒蒲幅。

青萍恣漂流，白鱼跳尺玉。柳线牵人衣，香林雨新沐。

汀尾沙禽鸣，人家映脩竹。步履随春风，席地倾醽醁。

玩乐当如何，回首炎威促。

作者简介：张仁及，字颜厚，自号顺应居士，龙泉（今属浙江）人。徽宗崇宁二年（一一○三）进士。调永嘉县主簿，摄乐清县事。为明州、泰州教授，除诸王府直讲。宣和四年（一一二二），为诸王府记室，权太子侍讲。高宗建炎初，主管洞霄宫。绍兴十年（一一四○）致仕。清同治《龙泉县志》卷一○有传。